ભારતના ભૂતપૂર્વ ફાસ્ટ બોલર કરસન ઘાવરીએ દિવ્ય ભાસ્કર સાથેની એક્સ્ક્લુઝિવ વાતચીત દરમિયાન જણાવ્યું કે, 'આવી વિચિત્ર એક્શનથી બોલ ફેંકનારો શિવા કંઈ પહેલો નથી. અગાઉ સાઉથ આફ્રિકાનો પોલ એડમ્સ પણ લાંબા સમય સુધી પોતાની વિચિત્ર એક્શન સાથે ઈન્ટરનેશનલ ક્રિકેટ રમ્યો છે. અબ્દુલ કાદિરની બોલિંગ એક્શન પણ બેટ્સમેનને મૂંઝવનારી હતી. T20ના સમયમાં જો બેટ્સમેન તમામ પ્રકારે બોલને ફટકારી શકતા હોય તો બોલર્સને પણ એટલી છૂટછાટ મળવી જ જોઈએ એવું કહીને તેમણે સ્પષ્ટ શબ્દોમાં ઉમેર્યું હતું કે શિવાની એક્શનને માન્યતા મળવી જોઈએ.